Die ANC het na 20 jaar bestuur niks geleer nie – Die Afrikaanse opinieplatform
My liefde vir die ANC se regeringssuksesse is onbeperk… (Foto: Wikimedia Commons)
Ek het vanoggend, toe ek in alle vroegte die koerant oopgevou het – dit was nog donker in die verre Holland – vol genoeë geraak. U baie doeltreffende regeerstyl was onderwerp van een van die koerant se artikels. My hart het plotseling vinniger geslaan – net weens die rus wat U in die tronke geskep het.
Die buitelandse media is gewoonlik liries oor U doen en late. Die afgelope 20 jaar was sukses na sukses – en die vooruitgang gaan net vinniger.
Europese lande kan maar baie leer van U doeltreffende beleid. Europa, Amerika het al jare groot finansiële krisisse. Armoede in die lande styg. Tegelyk het 3 miljoen arm mense in Suid-Afrika die armoede-groep in die laatste twintig jaar verlaat.
Laat ek U grootste suksesse op ‘n rytjie sit.
Die menslike optrede van die polisie;
Die goeie omgang met immigrante;
Die verbluffende verkeersveiligheid;
Die goeie beskerming van renosters;
Die effektiewe beskerming van boere;
Die vergroting van plaasveiligheid;
Goeie politieke verantwoording na groot insidente;
Die gelykwaardige behandeling van almal in die samelewing;
Die stabiele arbeidsverhoudings in die landbou;
Die bewaking van vryheid van spraak en maatreëls teen sensuur;
U groot vergiffenis teenoor die boere se grondbesit;
Die groot openheid van u regering;
Die perfekte implementering van die elf-talige taalwet;
Eerlike munisipale verkiesings;
Die garansies vir vrye pers;
Die geveg teen korrupsie en die sukses daarvan;
Die herinstelling van artikel 119, artikel 1 uit die 1961-Grondwet.
En dit net in minder as twee jare se tyd! En die meeste van U groot suksesse word groot in die buitelandse media uitgemeet! Talle van u ander suksesse is hier nie eers gelys nie, ek is meer as jammer daaroor. Dit sou boeke kan vul. Op u almag vas vertrouend kan ek sê: U regering is die beste wat Suid-Afrika ooit kan én sal beleef!
Liewe ANC, dit lyk of u die hemel op aarde skep. VIVA ANC VIVA!
U regering is fantasties SLEG.
Opmerking van die skrywer: Hierdie berig is niks anders as satire nie. Weet jy nog “regeringssuksesse” wat op die lys ontbreek? Reageer!
Previous Lesersartikel: Plaasmoorde: Genoeg is GENOEG
Next President Zuma is die Ben Schoeman van die nuwe Suid-Afrika